
ВЪВЕДЕНИЕ

Дългосрочната програма за насърчаване използването на възобновяеми енергийни източници на Община Златоград 2021 – 2030 г. е разработена  при спазване изискванията на чл. 10, ал. 1 и ал. 2 от Закона за енергията от възобновяеми източници (ЗЕВИ) в съответствие с Националния план за действие за енергията от възобновяеми източници (НПДЕВИ). Програмата се приема и одобрява от Общински съвет - Златоград, по предложение на Кмета на общината и обхващат десет годишен период на действие и изпълнение. 
Програмата е разработена при отчитане на стратегическите цели и приоритети на Интегрираната териториална стратегия за развитие на Южен централен регион от ниво 2 за периода 2021–2027 г. и перспективите му за устойчиво икономическо развитие.
Изготвянето на общински програми и изпълнение на проекти за повишаване на енергийната ефективност и за използване на възобновяеми енергийни източници (ВЕИ) и биогорива е един от приоритетите на кохезионната политика на Европейския съюз. Чрез устойчиви енергийни проекти и стратегии за тяхното изпълнение, кохезионната политика превръща екологичните предизвикателства като качеството на въздуха, изменението на климата и управлението на ресурсите, във възможности за развитие на региона в по-атрактивно място за инвестиране и работа, повишаването на конкурентните регионални преимущества и износа на регионални иновации в областта на околната среда.   
Политиката на Община Златоград за насърчаване устойчиво използване на местният ресурс от възобновяеми източници е важен инструмент за осъществяване на националната политика за развитие на енергийния сектор, за реализиране на поетите от страната ангажименти в областта на опазване на околната среда и за осигуряване на местно устойчиво развитие. 

Използването на възобновяеми енергийни източници води до:   
· намаляване на зависимостта на общините от доставка на енергия и енергоносители;   
· намаляване разходите за енергия и съответно повишаване на жизнения стандарт и качеството на живот;   
· повишаване конкурентоспособността на местната икономика;  
· откриване на иновативни производства и нови работни места;   
· ограничаване на негативното въздействие върху околната среда и климата.

Настоящата програма е структурирана съгласно Указанията на Агенция за устойчиво енергийно развитие (АУЕР).

Програмата разглежда в детайли както всички възможности за използването на ВЕИ на територията на общината, така и потенциалните ползи от тези ресурси. Общинската програма също така включва мерки и проекти за развитие на общината в посока по-висока енергийна ефективност.

1. [bookmark: _Toc86762614]Основни положения
Възобновяемите източници (ВИ) на енергия (вятърната енергия, слънчевата енергия, водноелектрическата енергия, енергията от океаните, геотермалната енергия, биомасата и биогоривата) са алтернативи на изкопаемите горива, които допринасят за намаляването на емисиите на парникови газове, диверсифицирането на енергийните доставки и намаляването на зависимостта от ненадеждни и непостоянни пазари на изкопаеми горива, особено на нефт и газ.
Законодателството на Европейския съюз (ЕС) за насърчаването на възобновяемите енергийни източници се развива значително през последните години.
Първоначалната директива за енергията от възобновяеми източници, приета по процедурата за съвместно вземане на решения на 23 април 2009 г. (Директива 2009/28/ЕО[footnoteRef:1] за отмяна на Директиви 2001/77/ЕО и 2003/30/ЕО), определи задължителна цел за 20 % дял на възобновяемите енергийни източници в потреблението на енергия в ЕС до 2020 г. Освен това всички държави членки трябваше да постигнат 10 % дял на използваните в транспортния им сектор горива от възобновяеми енергийни източници. Директивата също така определи различни механизми, които държавите членки биха могли да прилагат за постигане на своите цели, като например схеми за подпомагане, гаранции за произход, съвместни проекти и сътрудничество между държавите членки и трети държави, както и критерии за устойчивост на биогоривата. [1:  https://www.europarl.europa.eu/factsheets/bg/sheet/70/renewable-energy ] 

До 2020 г. директивата потвърди съществуващите национални цели за енергията от възобновяеми източници за всяка държава, като се вземат предвид началната точка и общият потенциал за възобновяеми енергийни източници (дял на възобновяемите енергийни източници, вариращ от 10 % в Малта до 49 % в Швеция). Всяка държава от ЕС определи как възнамерява да изпълни индивидуалната си цел и общата пътна карта за политиката си за енергията от възобновяеми източници в национален план за действие относно енергията от възобновяеми източници. Напредъкът по отношение на националните цели се измерваше на всеки две години, когато държавите от ЕС публикуваха национални доклади за напредъка в областта на енергията от възобновяеми източници.
През декември 2018 г. влезе в сила преразгледаната Директива за енергията от възобновяеми източници (Директива (ЕС) 2018/2001) като част от пакета „Чиста енергия за всички европейци“, чиято цел е ЕС да продължи да бъде световен лидер в областта на възобновяемите енергийни източници и, в по-общ план, да помогне на ЕС да изпълни ангажиментите си за намаляване на емисиите съгласно Парижкото споразумение. 
Директивата определя нова задължителна цел за енергията от възобновяеми източници за ЕС за 2030 г. за най-малко 32 % дял от крайното потребление на енергия, с клауза за евентуално преразглеждане във възходяща посока в срок до 2023 г., и увеличена цел за 14 % дял на използваните в транспортния сектор горива от възобновяеми енергийни източници до 2030 г.

Енергийна пътна карта до 2050 г.[footnoteRef:2]  [2:  https://www.me.government.bg/bg/library/patna-karta-za-postigane-do-2050-g-na-konkurentosposobna-ikonomika-s-niska-vaglerodna-intenzivnost-218-c174-m1-1.html ] 

В пътната карта са представени възможните действия до 2050 г., благодарение на които ЕС може да постигне намаляване на емисиите на парникови газове в съответствие с целта от 80 до 95 %, договорена на международно равнище в контекста на необходимите намаления от страна на развитите държави като група. В пътната карта са посочени етапите за постигане на целта, политическите предизвикателства, потребностите от инвестиции и възможностите в различните отрасли.

Рамкова стратегия за устойчив енергиен съюз с ориентирана към бъдещето политика по въпросите на изменението на климата[footnoteRef:3] [3:  https://parliament.bg/en/eudocs/ID/23994 ] 

Стратегията е приета през 2015 г., в нея се задава водеща роля на енергийната ефективност и постигане на глобална лидерка позиция на Европа при използването на ВЕИ. 
Дългосрочна стратегическа визия на ЕС до 2050 г. („Чиста планета за всички“)[footnoteRef:4] [4:  https://ec.europa.eu/clima/eu-action/climate-strategies-targets/2050-long-term-strategy_bg ] 

[image: ][image: ]Икономиката на ЕС има за цел да стане неутрална по отношение на климата до 2050 г. – с нулеви емисии на парникови газове. Тази цел е в основата на Европейския зелен пакт и в съответствие с ангажимента на ЕС за глобални действия в областта на климата в рамките на Парижкото споразумение. Стратегическата визия обхваща няколко стратегически области, сред които енергийна ефективност, ВЕИ, мобилност, конкурентна промишленост и кръгова икономика. В рамките на тази дългосрочна визия се въвежда нов подход за планиране и отчитане на свързаните политики на страните членки на ЕС чрез замяната на досегашните отделни планове в областите климат, енергийна ефективност и ВЕИ с интегрираните национални планове в областта на енергетиката и климата. 
Като страна членка на ЕС, Република България следва в своето законодателство политиките на ЕС за енергийна ефективност (ЕЕ) и ВЕИ. 
С цел осигуряване на координиран и съгласуван подход в целия ЕС и изпълнение на стратегията на Енергийния съюз всяка държава членка беше длъжна да представи на ЕК проект на своя Интегриран национален план в областта на енергетиката и климата (ИНПЕК)[footnoteRef:5] до 31 декември 2018 г. и своя окончателен Интегриран план до 31.12.2019 г. [5: https://www.me.government.bg/files/useruploads/files/national_energy_and_climate_plan_bulgaria_clear_22.02.20.pdf ] 

Планът е изготвен в съответствие с изискванията на Регламент (ЕС) 2018/1999 и отразява всички препоръки на ЕК по проекта на Интегриран план. С ИНПЕК се определят основните цели и мерки за осъществяване на националните политики в областта на енергетиката и климата, в контекста на европейското законодателство, принципи и приоритети за развитие на енергетиката.
Стратегията за устойчиво енергийно развитие на Република България до 2030 г. с хоризонт до 2050 г., отразява ясно тенденциите, мерките и политиките в областта на енергийната сигурност, енергийната ефективност, либерализацията на електроенергийния  и  газовия  пазар  и  интегрирането  им  в общия  европейски  енергиен пазар, развитието и внедряването на нови енергийни технологии. Тези политики намират  отражение  и  в  Интегрирания  план  в  областта  на  енергетиката  и  климата  на Република  България  до  2030  г.
2. [bookmark: _Toc86762615]Цели на програмата

Европейски цели
Рамката за 2030 г. предлага нови цели и мерки, с които икономиката и енергийната система на ЕС да станат по-конкурентоспособни, сигурни и устойчиви. Тя включва цели за намаляване на емисиите на парникови газове и за увеличаване на използването на енергия от възобновяеми източници, като в нея се предлага нова система за управление и показатели за изпълнение.
По-специално, рамката предлага следните действия:
· поемане на ангажимент да продължи намаляването на емисиите на парникови газове, като се определи цел за намаляване с 40% до 2030 г. спрямо равнищата от 1990 г.
· определяне на цел процентът на енергията от възобновяеми източници да достигне поне 27% от енергийното потребление, като държавите членки запазят гъвкавост по отношение на определянето на националните цели
· постигане на по-добра енергийна ефективност чрез евентуални изменения на директивата за енергийна ефективност
· реформа на схемата на ЕС за търговия с емисии, като се включи резерв за стабилност на пазара
· ключови показатели — относно цените за енергия, диверсификацията на доставките, междусистемните връзки между държавите членки и технологичното развитие — с оглед измерване на напредъка към по-конкурентна, сигурна и устойчива енергийна система
· нова рамка за управление и докладване от страна на държавите членки, основана на националните планове, координирани и оценявани на равнището на ЕС


Национални цели

Основните цели, заложени в ИНПЕК са:
· стимулиране на нисковъглеродно развитие на икономиката;
· развитие на конкурентоспособна и сигурна енергетика;
· намаляване зависимостта от внос на горива и енергия;
· гарантиране на енергия на достъпни цени за всички потребители.

Стратегическите цели и приоритети на енергетиката и климата на Република България заложени в Интегрираният национален план са: 
· По измерение Декарбонизация – усилия за намаляване на емисиите на парникови
газове, погълтители на парникови газове и усилия за увеличаване на дела на енергията от възобновяемите източници в брутното крайно енергийно потребление; 
· По измерение Енергийна ефективност – постигане на енергийни спестявания в крайното потребление и в дейностите по производство, пренос и разпределение на енергия, както и подобряване енергийните характеристики на сградите; 
· По измерение Енергийна сигурност – повишаване на енергийната сигурност чрез диверсификация на доставките на енергия, ефективно използване на местни енергийни ресурси и развитие на енергийна инфраструктура; 
· По измерение Вътрешен енергиен пазар – развитие на конкурентен пазар чрез пълна либерализация на пазара и интегриране към регионални и общи европейски пазари; 
· По измерение Проучвания, иновации и конкурентност – насърчаване на научните постижения за внедряване на иновативни технологии в областта на енергетиката, в т.ч. за производство на чиста енергия и ефективно използване на енергията в крайното потребление.

Националните приоритети в областта на енергетиката могат да бъдат обобщени, както следва:
· повишаване на енергийната сигурност и диверсификация на доставките на енергийни ресурси;
· развитие на интегриран и конкурентен енергиен пазар;
· използване и развитие на енергията от ВИ, съобразно наличния ресурс, капацитета на мрежите и националните специфики;
· повишаване на енергийната ефективност чрез развитие и прилагане на нови технологии за постигане на модерна и устойчива енергетика;
· защита на потребителите чрез гарантиране на честни, прозрачни и недискриминационни условия за ползване на енергийни услуги.
Националните приоритети в политиката на енергийния сектор са насочени към използване на енергийните ресурси, предоставени от ВЕИ, като средство за достигане на устойчиво енергийно развитие и минимизиране на вредните въздействия върху околната среда от дейностите в енергийния сектор. Производството на енергия от ВЕИ е важен показател за конкурентоспособността и енергийната независимост на националната икономика. Делът на ВИ в енергийния баланс на България е значително по-малък от средния за страните от ЕС. Затова се насърчава широкото им въвеждане и използване в бита и икономиката, включително на местно ниво, чрез заложените мерки и дейности в общинските програми за енергия от ВИ и биогорива.
Цели на Дългосрочната програма за насърчаване използването на ВЕИ на Община Златоград 2021 – 2030 г. 

Основната цел на Дългосрочната програма на общината е енергийна независимост, чрез използване на местните ресурси за производство на енергия от възобновяеми източници и биогорива.

Програма на Община Златоград е съобразена с развитието на района за планиране, особеностите и потенциала на общината. 

Приоритетите на Община Златоград включват:
· Намаляване на вредните емисии газове и консумация на енергия. 
· Стимулиране въвеждането на ВЕИ технологии както в публичния сектор, така и в бизнеса.
· Реализиране на проекти в сферата на енергията от възобновяеми източници. 
· Развитие на енергийно-ефективна икономика с ниски нива на въглеродни емисии за създаване на устойчив икономически растеж. 
· Намаляване негативните ефекти върху околната среда.

Реализацията на основната стратегическа цел следва да се постигне посредством следните специфични цели:

Специфична цел 1: Намаляване на консумацията на енергия в общинските сгради, чрез въвеждане на енергоефективни мерки
Специфична цел 2: Намаляване консумацията на електроенергия, чрез въвеждане на енергоспестяващи мерки в уличното осветление
Специфична цел 3: Насърчаване използването на енергия от ВЕИ както в публичния сектор, така и в бизнеса
Стратегическа цел 4: Въвеждане на система за управление на енергията на територията на общината, включително и от ВЕИ
Стратегическа цел 5: Повишаване информираността на гражданите относно използването на ВЕИ и постигане на енергийна ефективност
Стратегическа цел 6: Привличане на местни и чуждестранни инвестиции

3. [bookmark: _Toc86762616]Приложими нормативни актове
 
Република България като член на ЕС, е ангажирана да постигне целите на всички държави от съюза, като предприеме действия за повишаване на енергоефективността и развитие на възобновяемите енергийни източници. Действащите нормативни документи, с които трябва да се съобрази Програмата на Община Златоград за насърчаване на използването на възобновяеми енергийни източници и биогорива, са:

Национална законодателна рамка:
· Закон за енергията от възобновяеми източници (ЗЕВИ);
· Закон за енергетиката (ЗЕ);
· Закон за устройство на територията (ЗУТ);
· Закон за опазване на околната среда (ЗООС);
· Закон за биологичното разнообразие (ЗБР);
· Закон за собствеността и ползването на земеделски земи (ЗСПЗЗ);
· Закон за горите;
· Закон за чистотата на атмосферния въздух и подзаконовите актове за неговото
прилагане;
· Закон за водите;
· Закон за рибарство и аквакултурите;

Подзаконови нормативни актове в областта на ВЕИ:
· Наредба № 14 от 15.06.2005 г. за проектиране, изграждане и въвеждане в експлоатация на съоръженията за производство, преобразуване, пренос и разпределение на електрическа енергия, изм. и доп. ДВ, бр.73 от 05.09.2006 г. (ЗУТ).
· Наредба за условията и реда за извършване на екологична оценка на планове и програми (ЗООС).
· Наредба за условията и реда за извършване на оценка на въздействието върху околната среда (ЗООС).
· Наредба № 6 от 09.06.2004 г. за присъединяване на производители и потребители на електрическа енергия към преносната и разпределителната електрически мрежи, изм. и доп. ДВ, бр.76 от 27.09.2019 г. (ЗЕ).
· Наредба № 3 от 31.07.2003 г. за актовете и протоколите по време на строителството, изм. и доп. ДВ, бр.56 от 11.07.2017 г. (ЗУТ).
· Наредба № РД-16-1117 от 14 октомври 2011 г. на МИЕТ за условията и реда за издаване, прехвърляне, отмяна и признаване на гаранциите за произход на енергията от възобновяеми източници (ЗЕВИ) (Обн. ДВ, бр.84 от 28 октомври 2011 г., изм. и доп. ДВ, бр. 54 от 2012 г., изм. бр. 24 от 2013 г. и бр. 42 от 9 юни 2015 г.).
· Наредба № РД-16-869 от 2 август 2011 г. на МИЕТ за изчисляването на общия дял на енергията от възобновяеми източници в брутното крайно потребление на енергия и потреблението на биогорива и енергия от възобновяеми източници в транспорта (ЗЕВИ) (Обн. ДВ, бр. 70 от 9 септември 2011 г., изм. и доп. ДВ, бр. 63 от 2014 г., изм. ДВ, бр. 42 от 9 юни 2015 г., изм. и доп. ДВ, бр. 23 от 19 март 2019 г.).
· Наредба № 7 от 2004 г. на МРРБ за енергийна ефективност на сгради (ЗУТ и ЗЕЕ) (Загл. изм. -ДВ, бр. 85 от 2009 г., изм. -ДВ, бр. 27 от 2015 г., в сила от 15.07.2015 г.) (Обн. ДВ, бр. 5 от 14 януари 2005 г., изм. многократно, посл. изм. и доп. ДВ, бр. 93 от 21 ноември 2017 г.).
· Наредба за изискванията за качеството на твърдите горива, използвани за битово отопление, условията, реда и начина за техния контрол (Обн. ДВ, бр. 15 от 21 февруари 2020 г.).

Национални стратегически документи в областта на енергията и климата:
· Интегриран национален план в областта на енергетиката и климата на Република България 2021 – 2030 г.
· Национална дългосрочна стратегия за обновяване на сградите до 2050 г. 
· План за интегрирано развитие на Община Златоград 2021 – 2027 г. 

Национални стратегически документи, които имат значение за настоящата програма: 
· Национална жилищна стратегия 2017-2030 г. 
· Национална програма за контрол на качеството на атмосферния въздух 2018 – 2024 г. 
· Национална програма за контрол на замърсяването на въздуха, България 2020-2030 г. 
· Национален план за действие за енергия от горска биомаса 2018 – 2027 г. 

4. [bookmark: _Toc86762617]Профил на община Златоград

4.1. [bookmark: _Toc86762618]Географско местоположение

Община Златоград е разположена в южна България, на границата между ридовете на Западни и Източни Родопи. Намира се на около 300 км от столицата - София, на около 70 км от международно-известния курортен комплекс Пампорово и на 55 км югоизточно от областния център град Смолян. 
Градът е административен център и е най-южният български град, разположен само на 4 км от българо-гръцката граница и на 75 км от Бяло море.

[bookmark: _Toc86762639]Фигура 1 Географско местоположение на Община Златоград

                  Източник: БГ Уикипедия ( https://bg.wikipedia.org/ )
Релеф
Релефът в Община Златоград е с ясно изразен масивен нископланински и среднопланински характер и с хълмист облик, разчленен е от широки долини, в които се редуват проломни стеснения. Теренът е силно пресечен, което се обуславя от добре развитата и гъста хидрографска мрежа. Билата на планинските масиви са по-слабо разкъсани и имат заравнен облик. Преобладаващите геоморфолжки форми са дълбоки долове със стръмни скалисти брегове и многобройни притоци. 
Най високата точка на територията на общината е връх Бучовица 1406,6 м, разположен на границата с Община Мадан, а минималната 380 м, в коритото на р. Върбица, на границата с Община Кирково.

Климат
Община Златоград се намира в континентално-средиземноморската климатична област, в южнобългарска подобласт. Климатът в общината се характеризира със сравнително мека, валежна зима и умерено топло и сухо лято. 
През почти всички години от периода 2014 – 2020 г. се наблюдава положително отклонение на температурите спрямо климатичната норма, като на годишна база тези отклонения достигат до +2.6 °C. През втората половина на лятото и началото на есента се наблюдава ясно очертан период на засушаване.
Количеството на валежите в Община Златоград надвишава значително средните стойности за страната. Валежите се характеризират със зимен максимум (декември - януари) и вторичен максимум през юни, като валежите през студеното полугодие са с около 10-15% по-големи от тези през топлото полугодие. Годишната сума на валежите за общината е средното около 900-1200 mm (l/m2). 

Води и водни ресурси
Основна водна артерия на Община Златоград е река Върбица (десен приток на Арда) с обща дължина 98,1 км и с водосборна площ 1202,8 кв. км. Тя се образува от сливането на двете съставящи я реки Голяма река (лява съставяща) и Малка река (дясна съставяща) в центъра на град Златоград. 
На територията на общината на 3,5 км западно от гр. Златоград се намира язовир „Златоград”. Въведен е в експлоатация през 1968 година. Изграден е за осигуряване на промишлено водоснабдяване на „Родопи екопроджектс” ЕООД и за питейни нужди на с. Ерма река. Завиреният обем на язовира е 38,20. 106 m3. Първоначално язовирът е имал много по-малка от настоящата стена, отстояща на разстояние около 300 метра от нея, под риболовната хижа. В последствие се изгражда внушителна каменна стена със стъпаловидна структура и преливник. Самото изграждане на стената е атракция, огромните камъни са вклинявани един в друг със силна струя вода, а в основата й има глинен пояс.
Хвостохранилище (ХХ) „Ерма река” се намира на 8 км от гр. Златоград и на 5 км на изток от с. Ерма река. Стената му прегражда р. Ерма на двеста метра от вливането и в Голяма река. Въведено е в експлоатация през 1964 г., непосредствено след пускане на флотационната фабрика. То е язовирен тип. 
Генетично подземните води в района могат да се разделят на две:
· Подземни води, привързани към метаморфните скали;
· Подземни скали, разпространени в алувиалните отложения на околните долинни системи.
Към първия тип води се отнасят изворите в скатовете на долинната система проявени като пукнатинно грунтови води. Вторият тип води са акумулирани в по-ниските части на долината. Те са безнапорни, с ниво на водоносния хоризонт, пряко и хидравлически свързани с валежите и нивото на водите в дренажната овражна система.

Геотермални води
Изключително богатство за региона са термалните водоизточници. Най-значимото находище на гореща минерална вода е в землището на с. Ерма река. Геотермалното находище Ерма река е уникално и перспективно енергийно и балнеоложко находище в България. Собствеността му е общинска и заема площ от 30 км2. То няма естествен излаз на територията на България и добивът на термални води може да се реализира с помпи.
Открито е по време на проучването на оловно - цинковите руди в района на с. Ерма река и с. Аламовци - Община Златоград. За изясняването на тази аномалия са прокарани 60 дълбоки структурни сондажа с дължина около 1500 m. В резултат на изследването е установен дебел мраморен хоризонт в района на реките Ерма и Малка на площ от около 30 km2 от кота +360 m до кота -2000 m. В горнището на мраморния хоризонт е установена кварц кавернозна зона с променлива дебелина от 1,4 m-52 m, където са акумулирани геотермалните води. Някои сондажи установяват каверни с неуточнена дълбочина вероятно 500 до 1250 m, пълни с термоминерална вода с температура от 92°C. Термалната вода в региона има постоянно пиезометрично ниво на кота +485 m. В дълбочина температурите се увеличават като в западната част на аномалията сондаж № 13 е измерена температура от 128°C. На територията на България, геотермалната вода няма самоизлив на земната повърхност, докато на територията на съседна Гърция, геотермалната вода дренира на кота +430 m в долината на река Елидже, с температура до 53°C. Термо-минералната система Ерма река - Елидже е трансгранична геотермална система. Геотермалната вода в региона на Златоград е общинска собственост и не е включена в списъка на находищата на минералните води - изключителна държавна собственост по силата на Приложение 2, чл. 14, т. 2 от Закона за водите.
Общата минерализация на водата е 1,377 гр./л. Характеризира се като хипертермална, минерализирана, карбонатно-сулфатна натриево-калциева, флуорна и силициева, съдържаща въглероден диоксид, без сантирано-химични и микробиологични признаци за замърсяване.

4.2. [bookmark: _Toc86762619]Площ, брой населени места, население
Населението в област Смолян е едно от най-застаряващите в страната. През 2019 г. се наблюдава както намаление на раждаемостта, така и по-голямо изселване на населението като цяло. Коефициентът на естествен прираст се увеличава до –9,7‰ (при –6,7‰ в страната), а на механичен прираст – до –8,4‰.
В Община Златоград са разположени общо 9 населени места – 8 села (Аламовци, Долен, Ерма река, Кушла, Пресока, Старцево, Страшимир, Цацаровци) и град Златоград. Общината е разположена на площ от 173 440 дка, което е 5.4% от територията на област Смолян.
Гъстотата на населението в общината към 31.12.2019 г. е 60.9 души на кв. км., което е много над средното за областта (32.3 души на кв. км), близо до средното за страната – 63.0 души на кв. км. 
По данни на ГРАО, към 31.12.2020 г. Община Златоград заема второ място по брой на населението по постоянен адрес след областният град Смолян. Данните от текущата демографска статистика показват, че в общината към 2020 г. населението по постоянен адрес е 12 486 жители, което е с 6.3% по малко от броя на населението през 2014 г. - 13 324 жители.
Във всички населени места, включително и гр. Златоград, числеността на населението (за разглежданият 7 годишен период), показва тенденция към намаляване на броя на населението в общината, което е характерно за почти всички общини в страната. Естественият прираст към 2019 г. е - 116 души.  

	2014
	2015
	2016
	2017 г.
	2018 г.
	2019 г.
	2020 г.
	Ръст 14/20 %

	ОБЛАСТ СМОЛЯН
	127 582
	126 098
	124 728
	123 215
	121 613
	120 179
	118 032
	-7.5%

	гр. Златоград
	8 010
	7 955
	7 892
	7 839
	7 739
	7 649
	7 563
	-5.6%

	с. Аламовци
	327
	320
	314
	310
	307
	303
	298
	-8.9%

	с. Долен
	1 277
	1 266
	1 254
	1 243
	1 222
	1 210
	1 193
	-6.6%

	с. Ерма Река
	970
	960
	945
	921
	919
	896
	885
	-8.8%

	с. Кушла
	53
	51
	46
	44
	41
	41
	36
	-32.1%

	с. Пресока
	48
	47
	46
	43
	39
	36
	34
	-29.2%

	с. Старцево
	2 439
	2 412
	2 404
	2 380
	2 366
	2 334
	2 315
	-5.1%

	с. Страшимир
	110
	110
	107
	103
	103
	102
	100
	-9.1%

	с. Фабрика
	1
	1
	-
	-
	-
	-
	-
	-

	с. Цацаровци 
	89
	88
	82
	79
	72
	68
	62
	-30.3%

	ОБЩО ЗА ОБЩИНАТА:
	13 324
	13 210
	13 090
	12 962
	12 808
	12 639
	12 486
	-6.3%


Източник: Население по постоянен адрес, ГРАО

Освен общинския център с относително по-висок брой на населението са само селата Долен и Старцево, останалите населени места са с брой на население под 1000 д., като има три селища (с. Кушла, с. Пресока и с. Цацаровци) с население под 100 д. Тази демографска характеристика на населените места дава основания по-голямата част от тях да бъдат определени като селища с ниска демографска жизненост. 
Броят на населението и промените в него са резултат от комбинираното влияние на естественото и механичното движение. Демографската характеристика на общината очертава неблагоприятна тенденция в състоянието и развитието както на естественото, така и на механичното движение на населението. Израз на това са и неблагоприятните коефициенти на естествен и на механичен прираст на населението. Данните за стандартните възрастови структури на населението на Община Златоград за анализирания период (2014 – 2019 г.) показват, че общината е с относително проблемна възрастова структура. През 2019 г. населението в под трудоспособна възраст е около 12% от населението на общината. Възрастните в над трудоспособна възраст са 29%, а делът на хората в трудоспособна възраст на 15 и повече години е около 59%.


4.3. [bookmark: _Toc86762620]Сграден фонд

Общински сгради
Състоянието на сградния фонд и оборудването в него налага намаляване разхода на енергия, както и влагане на инвестиции в обновяване на сградите и подмяната на съоръженията в тях. 

До момента са изпълнени проекти за енергийна ефективност на територията на Община Златоград в общински сгради на следните обекти:
· "Реконструкция на котелно и отоплителна система в сградата ОУ "В. Левски" гр. Златоград"
· "Реконструкция на котелно и отоплителна система в сградата СУ "Антим I" гр.  Златоград"
· "Реконструкция на котелно и отоплителна система в сградата Общинска администрация гр. Златоград"
· „Обновяване и внедряване на мерки за енергийна ефективност в сградата на Районна служба „Пожарна безопасност и защита на населението” град Златоград”
· „Обновяване и внедряване на мерки за енергийна ефективност в сградата на Районно управление град Златоград”
· „Обновяване и внедряване на мерки за енергийна ефективност в сградата на Гранично полицейско управление град Златоград”
· „Обновяване и внедряване на мерки за енергийна ефективност в сградата на Районен съд Златоград и Районна прокуратура Златоград”
· Проект "Прилагане на мерки за повишаване на енергийната ефективност в ОУ "Св. Св. Кирил и Методий" с. Долен, общ. Златоград
· Проекти "Прилагане на мерки за повишаване на енергийната ефективност в сгради: ДГ “Радост“ гр. Златоград, ДГ “Снежанка“ гр. Златоград, ДЯ “Мир“ гр. Златоград, ДГ “Щастливо Детство“ с. Старцево, ДГ “Детски свят“ с. Долен
Златоград се нарежда сред общините с най – много сключени договори  към 15.06.2020г. по Приоритетна ос 2 „Подкрепа за енергийна ефективност в опорни центрове в периферните региони, Оперативна програма „Региони в растеж“ 2014-2020 г.  Договорираната БФП е над 100 % от първоначално предвидения общ размер.  


Жилищни сгради
За жилищната задоволеност на населението по-обективни са показателите, характеризиращи самостоятелните жилища, които се намират както в еднофамилните, така и в многофамилните жилищни сгради. За характеризиране на жилищата се използват следните показатели: „брой жилища“; „жилища по брой на стаите“; „жилищна площ“ и др.

Броят на жилищата в Община Златоград към 2019 г. (6 150 бр.) е по-висок от броя на жилищните сгради (3 351 бр.). Причината за това, е че част от жилищните сгради са многофамилни, т.е. в тях са обособени повече от едно самостоятелно жилище.  

Броят на жилищата с техните основни характеристики в Община Златоград е представен в следващата таблица: 

[bookmark: _Toc86762644]Таблица 2 Жилищата в Община Златоград в периода 2014 - 2019 г.
	 
	Жилища (брой)
	Брой на стайте
	Полезна площ (м2)
	Жилищна площ (м2)
	Жилища на 1 000 души от населението
	Среден брой лица на едно жилище

	2014
	6 182
	18 260
	481 314
	372 178
	538.92
	1.86

	2015
	6 180
	18 262
	481 437
	372 310
	549.38
	1.82

	2016
	6 173
	18 242
	480 885
	372 036
	556.88
	1.80

	2017
	6 169
	17 949
	480 693
	371 913
	566.02
	1.77

	2018
	6 157
	18 225
	479 888
	371 420
	572.27
	1.75

	2019
	6 150
	18 212
	479 514
	415 297
	582.66
	1.72


  Източник: НСИ

Общият размер на полезната площ  през 2019 г. в целия жилищен фонд на общината възлиза на 479 514 м2.  Жилищната (чиста жилищна) площ е 415 297 м2. 
Основните параметри, които имат отношение към качествата на жилищния фонд са конструкцията (материала от който са изградени отделните жилищни сгради) и благоустроеността им. Характеристиката на жилищните сгради, по отношение на материала, от който са изградени определя до голяма степен и тяхната конструкция. От данните е видно, че преобладават тухлените сгради, както и двустайните и тристайните жилища. 

[bookmark: _Ref86321341][bookmark: _Toc86762640]Фигура 2 Структурата на жилищните сгради в Община Златоград, според материала, от който са изградени - 2019 г.

Източник: НСИ 

Видно от Фигура 2 на територията на Община Златоград преобладават тухлените сгради. 
Домакинствата в общината използват главно енергия за битови нужди и отопление през зимния период. Електроуредите са с нисък клас на енергопотребление и съчетано с високата топлопропускливост на сградния фонд се наблюдава високо потребление на енергия, а с това и високи разходи за енергопотребление. 
Необходимо е внедряване на мерки за енергийна ефективност, основно в жилищните сгради и повишаване качеството на жизнената градска среда и най-вече тази в жилищните квартали. 
Необходимото потребление на енергия за сградите, както в ЕС, така и в България, е над 40% от общото енергопотребление. В този процент именно се съдържа значителния възможен потенциал за намаляване на текущите разходи за енергия. Превръщането на сградния фонд от пасивен потребител на енергия в потребител и производител на енергия чрез монтиране на съоръжения за използване на ВЕИ, може да доведе до по-ниски сметки и по-висок стандарт на живот.

4.4. [bookmark: _Toc86762621]Промишлени предприятия

В Община Златоград отрасълът е с дългогодишни традиции, базирани първоначално на силно развитото занаятчийско производство. Златоград се формира като процъфтяващ занаятчийски център в началото на ХХ-ти век. Наред с промишлените производства, основани на традиционното занаятчийско производство, се появяват и промишлени производства със стратегически характер в национален мащаб. Десетилетия наред Община Златоград е с развита и работеща промишленост със завоювани позиции в отраслите: минно-добивна промишленост; текстилна промишленост; шивашка промишленост; машиностроене и металообработване; дърводобивна и дървопреработваща промишленост; мебелна промишленост; хранително-вкусова промишленост. 
Най-големите промишлени предприятия, които са гръбнак на общинската икономика са: „Родопи екопроджектс” ЕООД и „Белотекс 95” АД. „Родопи екопроджектс” ЕООД е предприятие от отрасъл минно-добивна промишленост. Второто голямо предприятие, попадащо в групата на големи работодатели е „Белотекс 95” АД, което е с предмет на дейност в текстилната и шивашката промишленост. Важно за отбелязване е, че това предприятие преминава през 2011 година от групата на средните предприятия към големите. Към момента „Белотекс 95” АД е най-голямата компания в България със собствени тъкачни фабрики, ориентирана в производство на сурова тъкан - основна суровина в текстилната  промишленост, както и в производство на спално бельо и работно облекло. „Миладом“ ООД е на българския пазар от 2012 г. Развива дейността си в производство на текстил.
През 2019 г. прави инвестиции за разширяване на бизнеса си. Вложени са средства за закупуване на машини, оборудване и съоръжения за иновации, подобрение и модернизация на работния процес. „Миладом“ ООД е насочила своите производствени възможности, предимно, в изпълнение на поръчки от големи търговски вериги, с доказани и разпознаваеми марки. За да е възможно произвеждането на тези изделия са закупени  нови машини, което пък е предпоставка за разкриване на няколко нови работни места. През 2019 г. стартира производството на изцяло нова група произвеждани продукти - различни по вид подови настилки- дигитални пътеки и килими, стелки за баня със специфичен състав- мемори пяна, дунапрен. На пазара успешно се продават и новите кожени постелки с разнообразни цветове, форми и предназначения, които перфектно наподобяват истинска животинска кожа. Фирмата реализира продукцията си предимно в Република Турция.
В преработваща промишленост в Община Златоград към 2019 г. работят 73 предприятия, които обхващат 1 163 заети лица. Дейността е със съществен принос в общинската икономика и формира 40% от заетостта през 2019 година, 47% от произведената продукция и 37% от приходите от дейността. 
[image: ]Дългосрочна програма за насърчаване използването на енергия от възобновяеми източници и  биогорива на Община Златоград 2021 – 2030 г.

[bookmark: _Toc86762645]Таблица 3 Основни икономически показатели на сектор „Преработвателна промишленост“ по години
	 
	Предпри-ятия
	Произведена продукция1
	Приходи от дейността
	Нетни приходи от продажби
	Разходи за  дейността
	Печалба
	Загуба
	Заети лица2
	Наети лица2
	Разходи за възнаг-раждения
	ДМА
	Добавена стойност по факторни разходи
	Оборот

	
	Б р о й
	Х  и  л  я  д  и    л  е  в  о  в  е
	Б р о й
	Х  и  л  я  д  и    л  е  в  о  в  е

	2014

	Общо за Община Златоград
	466
	95474
	175947
	165242
	168814
	9315
	2762
	2860
	2493
	15879
	48275
	.
	.

	Преработваща промишленост
	69
	33 905
	36 217
	33 752
	33 179
	3 297
	287
	1 263
	1 205
	6 113
	8 313
	.
	.

	2015

	Общо за Община Златоград
	464
	102557
	147080
	140640
	129466
	16917
	1104
	2878
	2523
	17371
	47341
	46246
	142358

	Преработваща промишленост
	69
	38 333
	41 813
	38 260
	38 658
	3 057
	154
	1 251
	1 206
	6 770
	8 895
	12 678
	39 733

	2016

	Общо за Община Златоград
	490
	117142
	164705
	156060
	151196
	13630
	1383
	2935
	2533
	20371
	49773
	44269
	157941

	Преработваща промишленост
	66
	40 384
	46 187
	42 236
	40 831
	5 047
	130
	1 215
	1 162
	8 074
	11 093
	15 572
	43 802

	2017

	Общо за Община Златоград
	473
	128085
	174662
	166743
	148039
	25593
	1228
	2986
	2617
	22120
	52263
	61052
	168129

	Преработваща промишленост
	64
	47 006
	52 113
	49 319
	45 152
	6 675
	24
	1 281
	1 234
	8 821
	12 833
	19 918
	50 273

	2018

	Общо за Община Златоград
	477
	126283
	177595
	169540
	166371
	11581
	1524
	2865
	2496
	24009
	58315
	51472
	170757

	Преработваща промишленост
	67
	50 829
	58 838
	54 369
	53 594
	5 074
	..
	1 234
	1 181
	9 662
	12 931
	17 595
	55 083

	2019

	Общо за Община Златоград
	473
	130182
	186341
	178888
	171785
	15829
	2443
	2888
	2515
	26909
	53981
	57338
	179979

	Преработваща промишленост
	73
	61 625
	68 342
	65 862
	64 180
	5 414
	..
	1 163
	1 107
	10 276
	12 989
	19 546
	66 693


	                          Източник: НСИ
	1 Показателят е изчислен по методология на Структурна бизнес статистика.

	2 Данните са изчислени в еквивалент на пълна заетост.
(-) Няма случаи.    
(..) Конфиденциални данни. 
(.) Липсват данни.                        



На територията на общината и по конкретно в сектор „Строителство“ има 29 фирми, в които са ангажирани 139 лица (2019 г.) или 12 % от заетите в Община Златоград. Произведената продукция за същата година е на стойност 13 295 хил. лв., а приходите 14 906 хил. лв. 
[bookmark: _Toc86762641]Фигура 3 Икономически показатели в сектор „Строителство“ за периода 2014-2019 г.



                                  Източник: НСИ

Строителството отбелязва спад в показателите – произведена продукция, приходи от дейността и нетни приходи от продажби в периода 2016-2018 г. През 2019 г. показателите се увеличават с много висок темп и достигат стойности много над тези от началото на разглеждания период. 

4.5. [bookmark: _Toc86762622]Транспорт
Пътната мрежа на общината е сравнително добре развита и има изградена транспортна инфраструктура, свързваща всички населени места с общинския център.	
Списъкът на пътищата от републиканската пътна мрежа е определен с Решение No 945 на МС от 2004 година, обн., ДВ, бр.109 от 14 декември 2004 година.
На територията на Община Златоград преминава третокласните републикански пътища: 

· ІІІ - 867 Средногорци - Мадан - Златоград - Бенковски - Подкова - (Момчилград-Маказа), с обща дължина на територията на общината от 23+450 км
· ІІІ - 8652 (П.к. Стояново - Ардино) - Бял извор - Падина - Неделино - (Мадан – Златоград), с обща дължина на територията на общината 4,803 км.
Дължината на републиканската пътна мрежа на територията на общината е 28,253 км.
Характерно за общината е, че по-голямата част от населените места се обслужват с пътища от републиканската пътна мрежа, които обхващат над 97 % от населението. Това се отнася за селата Старцево, Долен, Ерма река, Страшимир, Цацаровци, Пресока, Кушла. Единствено пътната връзка с. Аламовци-Златоград преминава изцяло по общински пътища.
Общата дължина на републиканската мрежа на територията на областта се състои от второкласни и третокласни пътища с обща дължина 539 км. Републиканските пътища на територията на общината са едва 5,2% от дължината на републиканската мрежа в Смолянска област.
Общинската пътна мрежа е с дължина 84,392 км. В списъка на общинските пътища са включени следните пътни отсечки:
· Път /Мадан-Златоград/ - с. Страшимир-махала Боево – SML2100 с дължина 4,000 км. 
· Път /Мадан-Златоград/ - Фабрика – махала Гюдюрска - SML 3101 с дължина 5,100 км. 
· Път /Мадан-Златоград/ - махала Равно бърце - SML 3104 - местен път с дължина 2,139 км. Строи се от 1983 г. 
· Път /Златоград-Мадан/ - с. Юруковци, SML 3105, местен път с дължина 1,103 км. 
· Път /Мадан-Златоград/ - с. Ерма река-Мързян – SML 1102, с дължина 12,600 км. 
· Път /Златоград-Неделино/ - с. Старцево - мах. Белите камъни-граница с общ. Неделино-Дуня-Печинско-SML 2103- 5,200 км. 
· Път с. Старцево - м. Оловото, SML 3106-местен път с дължина 0,700 км.
· Път /Златоград-Неделино/ - с. Пресока - Читакови колиби, SML 3107, местен път с дължина 6,000 км. 
· Път /Златоград-Пресека/граница Община Кирково - разклон с. Долен, KRZ2103, с дължина 8,100 км. Строителството на пътя е започнало през 1972 г. 
· Път п.к. Долен - Станкова махала-Доганица, SML3108, местен път с дължина 3,900 км. Строителството на пътя е започнато през 1996 г. Участъкът от Станкова махала до Дуганица е с положена трайна настилка.
· Път гр. Златоград - с. Аламовци, SML2109, местен път с дължина 12,350 км. Строителството му е започнало през 1982 г. Построени са част от пътните съоръжения. 
· Път (Златоград- с. Аламовци) - махала Кубилин дол, SML3110, местен път с дължина 3,200 км. 
· Път Граница Община Кирково /с. Горски извор/ - с. Кушла, местен път с дължина 6,000 км. Пътят се строи от 1983 г. Построени са по-голяма част от пътните съоръжения. 
· Път Златоград - параклис "Свети Атанас"- яз. Хасидере, SML 3111, с дължина 10,000 км местен път с културно-историческо значение, без положена трайна пътна настилка. 
· Път Златоград - Заставата, местен път с дължина 4,000 км с важно значение за трансграничното сътрудничество с Република Гърция, минаващ през историческа местност "Свети Костадин". Пътят е асфалтиран, но поради сериозната му натовареност е компрометиран и с леки пропадания в определени участъци.
Представа за степента на изграденост на пътната мрежа в общината дават данните за нейната гъстота – измервана дължина на пътищата (км) на 1000 км2 територия. За Община Златоград тези показатели са със следните параметри: Обща гъстота – 640,0 км/1000 км2 при среден за страната показател – 336,0 км/1000 км2; в това число:
· Гъстота на републиканската пътна мрежа 159,98 км/1000 км2, при средна за страната – 173,2 км/1000 км2;
· Гъстота на местната пътна мрежа – 480,4 км/1000 км2 при средна за страната 162,0 км/1000 км2.
Състоянието на пътната мрежа в общината е добро. Самите пътища изобилстват с хоризонтални и вертикални криви поради особеността на релефа (пресечен високо - и средно - планински), а поддържането им в зимни условия е затруднено. Експлоатацията на републиканската и местната пътна мрежа създава сериозни затруднения за общината във финансов аспект, особено с увеличаването на транспортния трафик след разкриването на ГКПП „Златоград - Ксанти”. 
Пространствената организация на общинските пътища позволява сравнително удобен достъп на населението от отделните населени места до центъра, а от там и връзка с останалата част на областта и страната. Определени затруднения в осъществяването на пътните връзки има по отношение обслужването на малките отдалечени села в планинската част – Пресока, Кушла, Страшимир, на туристическите обекти в тези райони. 
4.6. [bookmark: _Toc86762623]Селско стопанство

Това е икономическата дейност, в която ЮЦР е водещ в национален мащаб с 20.5% от БДС, като тези резултати са характерни за периода 2010-2017 г. Резултатите са плод на потенциалът на района – 16.5 % от земеделските и 26.7% от горските територии на страната. Приносът в произведената продукция от област Смолян е 9.9%, секторът обаче е слабо изразен на територията на Община Златоград. 
Основен ресурс, за развитие на селското стопанство и на неговия основен подотрасъл – растениевъдство, е земеделската земя, почвено-климатичните условия, традициите и производствения опит на населението в отглеждане на определени селскостопански култури.
В баланса на територията на общината, земеделските земи са 27 265 дка., което е 16 % от общата територия на общината. Обработваемите земи са 23 694 дка[footnoteRef:6] или 13,8%. Ниският процент обработваеми земи се дължи на ниско и средно планинския релеф и климатичните особености на общината. [6:  По Баланс на територията към 31.12.2000 г. (Агенция по геодезия, кадастър и картография към МРРБ)] 


[bookmark: _Toc76642627][bookmark: _Toc86762646]Таблица 4 Земеделски стопани и площ на територията на Община Златоград за периода 2014 - 2020 г.
	 
	2014
	2015
	2016
	2017
	2018
	2019
	2020

	Земеделски стопани
	74
	177
	188
	188
	185
	162
	153

	Площ - дка
	118,123
	5515,338
	689,127
	704,419
	913,204
	1615,159
	1836,38


     Източник: Областна дирекция „Земеделие“ - Смолян

Основните отглеждани култури за периода 2014 – 2020 г. са картофи, фасул, ръж и царевица. 

[bookmark: _Toc76642628][bookmark: _Toc86762647]Таблица 5 Основни отглеждани култури на територията на Община Златоград за периода 2014 - 2020 г.[footnoteRef:7] [7:  Данни от оперативна информация, която не е верифицирана и служи само за проследяване на тенденциите през годините] 

	Култура/Година
	2014 
	2015 
	2016 
	2017 
	2018 
	2019 
	2020 

	Царевица за зърно
	100
	200
	200
	200
	200
	200
	200

	Ечемик
	-
	100
	-
	-
	-
	-
	-

	Ръж
	400
	400
	200
	200
	200
	200
	-

	Фасул
	300
	300
	300
	300
	300
	300
	7

	Картофи
	2000
	2000
	3500
	2000
	2000
	2000
	2000

	Домати
	100
	100
	100
	100
	100
	100
	100

	Пипер
	100
	100
	100
	100
	80
	80
	100

	Градински грах
	50
	50
	50
	50
	50
	50
	-

	Ягоди
	20
	20
	20
	20
	20
	20
	20

	Тютюн
	150
	550
	150
	150
	50
	50
	25

	Ябълки
	-
	10
	10
	10
	10
	15
	3,5

	Сливи
	 
	 
	 
	 
	 
	 
	8,8

	Череши
	 
	 
	 
	 
	 
	 
	4,9


Източник: Областна дирекция „Земеделие - Смолян

Отглежданите животни в общината за периода 2014 - 2020 г. са представени в Таблица 6 Брой и видове селскостопански животни в Община Златоград. Подотрасъл животновъдство също няма голям дял в икономиката на общината.
[bookmark: _Ref74218899][bookmark: _Ref75342946][bookmark: _Toc76642629][bookmark: _Toc86762648]Таблица 6 Брой и видове селскостопански животни в Община Златоград[footnoteRef:8]  [8:  Данни от оперативна информация, която не е верифицирана и служи само за проследяване на тенденциите през годините] 

	Животни/Година
	2014
	2015
	2016
	2017
	2018
	2019
	2020

	Говеда
	1390
	1500
	1625
	1450
	1400
	1150
	1100

	в т.ч. крави
	755
	755
	795
	740
	650
	510
	470

	Овце - общо
	648
	800
	700
	655
	555
	800
	900

	в т.ч. овце - майки 
	510
	530
	430
	425
	525
	750
	800

	Кози - общо
	661
	581
	600
	582
	632
	550
	350

	в т.ч. кози - майки
	509
	519
	519
	519
	569
	500
	300

	Птици - общо
	2500
	2500
	2500
	2500
	2500
	2500
	2500

	в т.ч. пчелни семейства
	420
	600
	607
	920
	920
	925
	1002

	Зайци - общо
	800
	960
	300
	300
	300
	300
	300

	Еднокопитни
	327
	327
	327
	327
	327
	300
	300

	Щрауси
	7
	7
	5
	5
	5
	5
	5

	Свине 
	30
	160
	-
	-
	-
	-
	-


Източник: Областна дирекция „Земеделие - Смолян

Незначителният дял на селското стопанство в икономиката на общината, определя сектора като възможност за развитие, въпреки наличието на неблагоприятни за интензивно земеделие територии и слабо представеното животновъдство. Полупланинският и планински релеф са предпоставка за силно развитото пасищно животновъдство в миналото и условие за високопланинско животновъдство и в настоящия момент. Екологично чистите ливадни треви и лечебни растения са предпоставка за нарастващо развитие на пчеларството. Производството на екологично чисти продукти в южните склонове от територията, където релефните и почвените условия благоприятстват такова развитие. В контекста на за Зелената сделка и в частност проекта на Стратегията на ЕК за постигане на целите на ООН за устойчиво развитие „От фермата до трапезата“ е залегнал справедлив екологичен преход, в т.ч. чрез осигуряване на устойчив поминък на производителите, по-къси вериги на доставка, насърчаване на биоземеделието и др. Насърчаването развитието на биоземеделие и биологичното животновъдство, е част от Приоритет 5 на ПИРО – Златоград.

С приемането на Общата селскостопанска политика на Европейския съюз се създаде възможност за земеделските производители да кандидатстват по Схемата за единно плащане на площ и да получат финансово подпомагане за развитието на земеделието и конкурентоспособността на земеделските стопани, с което се повиши  интереса за ползването на земя от общинския поземлен фонд. 
В Закона за собствеността и ползването на земеделските земи се регламентира процедурата по предоставяне на пасища, мери и ливади за общо и индивидуално ползване. Тя протича в два основни етапа – разпределение на пасищата за нуждите на животновъдите и предоставяне под наем чрез търгове на животновъди и лица с ангажимент за тяхната поддръжка в добро земеделско и екологично състояние. Поради непроявен интерес за общо ползване, пасищата, мерите и ливадите от Общински поземлен фонд се предоставят за индивидуално ползване на земеделски стопани, регистрирани съгласно чл. 7 от Закона за подпомагане на земеделски производители (ЗПЗП).
Община Златоград отдава под наем земи от Общинския поземлен фонд на основание чл. 24а, ал.5 от ЗСПЗЗ и чл.6 ал.4 от Наредба № 20 за управление, стопанисване и ползване на земите и горите от общинския поземлен фонд. Договорите се сключва за срок от 10 стопански години. 
 От данните в таблицата се виждат сключените договори за отдаване под наем:

[bookmark: _Toc86762649]Таблица 7 Сключени договори за отдаване под наем
	№ по ред
	Начин на управление
	Общо

	
	
	Бр. договори
	Предоставена площ, дка

	1.
	Договори за отдаване под наем на земи от общински поземлен фонд по чл. 24, ал.5 от ЗСПЗЗ 
-  За отглеждане на земеделски култури
	2
	3. 358


	2.
	Договори за отдаване под наем на земи от общински поземлен фонд по чл. 24, ал.5 от ЗСПЗЗ 
- За отглеждане на трайни насаждения
	1
	2. 285

	
3.

	Договори за предоставяне на пасища по чл. 37и, ал. 12 от ЗСПЗЗ 
	1
	201.07

	ОБЩО:
	4
	206.713



Бъдещата политика на общината следва да продължи  в посока за дългосрочното отдаване под наем на земеделските земи. Това ще даде сигурност на земеделските  производители и ще доведе до поддържането им в добро екологично и земеделско състояние.

Горско стопанство 
В териториалния баланс на общината на първо място по размер на площта се нареждат горските територии. Те заемат 80 % от общата площ на Община Златоград. Горите и другите земи, включени в горския фонд на общината се стопанисват от Държавно горско стопанство (ДГС) Златоград. 
[bookmark: _Toc76642630][bookmark: _Toc86762650]Таблица 8 Площ по видове горски територии в Община Златоград
	 
	2019
	2020

	Обща площ на горските територии /ха/
	13 940
	13 951

	в т.ч. залесена 
	13098
	13104

	незалесена
	851
	847

	Държавни горски територии
	13028
	13039

	Общински горски територии
	1
	1

	Горски територии на частни физически лица
	903
	903

	Горски територии на юридически лица
	1
	1

	Горски територии на религиозни организации
	7
	7

	Защитни
	1640
	1640

	Специални
	3505
	3505

	Стопански
	8795
	8806

	Иглолистни
	6578
	6588

	Широколистни високостълбени
	2385
	2386

	Издънкови за превръщане 
	4399
	4399

	Нискостълбени
	578
	578

	Общ дървесен запас  /м3/
	 
	2312700


                 Източник: ДГС - Златоград


4.7. [bookmark: _Toc86762624]Външна осветителна уредба

Обслужваната мрежа се състои от подземна и надземна инфраструктура. Електрозахранването се осъществява от две подстанции - „Златоград”и „Конски дол“. Въздушните електропроводи средно напрежение са с дължина 91,185 метра, а подземните кабелни линии с дължина 7,821 метра. С тях са захранени две възлови станции и 64 броя трафопостове с общо инсталирана мощност 19 442 kWA (киловолтампера). Електропроводите са изградени в енергиен пръстен, който позволява при различни аварии, електрозахранването да се осигурява от алтернативен източник. 
Електроснабдяването на населението на територията на общината се осъществява от ЕВН България Електроразпределение Юг, което извършва дейността си в рамките на предоставената му лицензия. Разпределението се извършва на базата на общи публично известни условия и под регулативния режим, осъществяван от ДКЕВР. Електрифицирани са всички населени места на територията на общината, като липсват такива с режим на тока.
Уличното осветление е едно от значимите по обем разходни пера в бюджета на общината. Качественото улично осветление е едно от условията за създаване на добри условия за живот в населените места и предпоставка за опазване живота и здравето на жителите им. 

4.8. [bookmark: _Toc86762625]ВЕИ и ЕЕ

За производството на алтернативна електрическа енергия в страната се използват водна, вятърна и слънчева енергия в зависимост от специфичните природни условия за всеки регион.
На територията на общината са изградени 15 броя фотоволтаични централи с обща мощност 0,351285 MW и един брой МВЕЦ, с мощност 0.63 MW. През последните години интересът към инвестиции в този тип енергийни обекти нараства, а потенциалът на общината е висок и произтича от това, че територията на Златоград попада в район с добри показатели на слънчева радиация и подходящи атмосферни условия, увеличаващи рентабилността на фотоволтаични централи.

Таблица 9 ОБЕКТИ В ЕКСПЛОАТАЦИЯ ЗА ПРОИЗВОДСТВО НА ЕЛ. ЕНЕРГИЯ
	Вид ВИ
	ЕНЕРГИЙНИ ОБЕКТИ (бр.) 
	ИНСТАЛИРАНА МОЩНОСТ (MW) 

	Водна енергия
	1
	0.630000

	Слънчева енергия
	15
	0.351285

	Общо
	16
	0.981285


                 Източник: Източник: АУЕР https://portal.seea.government.bg/bg/ByRegions  

Увеличаващото потребление на енергия и неговата концентрация в урбанизираните територии предизвиква значителни замърсявания на околната среда и ускорено отделяне на парникови газове, предимно въглероден диоксид, което води до глобални негативни въздействия върху климата и налага вземането на неотложни мерки за решаване на въпроса за енергийната ефективност. Проблемът има и значими икономически и социални измерения за нашата страна от гледна точка на бедните енергийни ресурси и високия дял на вносни енергоносители. По тези причини, енергийната ефективност става приоритет на националната политика.

[bookmark: _Toc86762642]Фигура 4 Потребление на електроенергия в Община Златоград за периода 2018-2020 г., кв. ч.

                Източник: Общинска администрация – Златоград

Оптималното използване на енергийните ресурси, предоставени от възобновяеми енергийни източници е средство за достигане на устойчиво енергийно развитие и минимизиране на вредните въздействия върху околната среда от дейностите в енергийния сектор. Въвеждането на повече ВЕИ в общината е в отговор на поетия ангажимент на страната за изпълнение целите на „Стратегия Европа 2020” по пакет енергетика/климат за достигане на 16% енергия от ВЕИ в крайното енергийно потребление. 
На територията на общината са предприети мерки за подобряване на енергийната ефективност на сградния фонд, чрез изпълнени проекти за ЕЕ във всички образователни и публични сгради.
Изпълнени проекти за енергийна ефективност на територията на Община Златоград:
· "Енергийно ефективна модернизация на уличното осветление в град Златоград" в град Златоград и всички населени места в Община Златоград
· "Реконструкция на котелно и отоплителна система в сградата ОУ "В. Левски" гр. Златоград"	
· "Реконструкция на котелно и отоплителна система в сградата СУ "Антим I" гр.  Златоград"
· "Реконструкция на котелно и отоплителна система в сградата Общинска администрация гр. Златоград"
· „Обновяване и внедряване на мерки за енергийна ефективност в сградата на Районна служба „Пожарна безопасност и защита на населението” град Златоград”
· „Обновяване и внедряване на мерки за енергийна ефективност в сградата на Районно управление град Златоград”
· „Обновяване и внедряване на мерки за енергийна ефективност в сградата на Гранично полицейско управление град Златоград”
· „Обновяване и внедряване на мерки за енергийна ефективност в сградата на Районен съд Златоград и Районна прокуратура Златоград”
· Проект "Прилагане на мерки за повишаване на енергийната ефективност в ОУ "Св. Св. Кирил и Методий" с. Долен, общ. Златоград
· Проекти "Прилагане на мерки за повишаване на енергийната ефективност в сгради: ДГ “Радост“ гр. Златоград, ДГ “Снежанка“ гр. Златоград, ДЯ “Мир“ гр. Златоград, ДГ “Щастливо Детство“ с. Старцево, ДГ “Детски свят“ с. Долен
· Прилагане на мерки за ЕЕ на 24 жилищни блока и 24 жилищни сгради
5. [bookmark: _Toc86762626]Възможности за насърчаване. Връзки с други програми.

Устойчиво енергийно развитие, включващо минимално използване на конвенционални горива, може да бъде достигнато само при последователно прилагане и съчетаване на различни мерки, въвеждащи производството и използването на енергия от възобновяеми източници и биогорива с дейности за енергийна ефективност.
Условията за насърчаване потреблението на енергия от ВЕИ се определят в зависимост от стратегическите цели и политиката за развитие на Община Златоград в тази област. 
На територията на общината, възможността за насърчаване използването на ВЕИ е изготвянето на дългосрочна програма, съгласно ЗЕВИ.
Повишеното енергийно потребление на територията на общината налага използването на мерки за пестене на енергия, чрез внедряване на алтернативни енергийни източници - ВЕИ, биогорива и икономия на средства в обществения сектор, промишлеността, селското стопанство, търговията и услугите.


Фигура 5 Възобновяеми енергийни източници, технологии и приложения
[image: ]

Основните трудности и пречки, свързани с реализацията на проекти за оползотворяване на енергията от ВЕИ, както в национален, така и в регионален мащаб, са:
· висока цена на инвестициите във ВЕИ;
· недостатъчни средства (както общински, така и у населението на общината);
· допълнително ограничения на финансовата самостоятелност на общината;
· липса на достатъчни стимули за рационално енергопотребление;
· затруднен достъп до инвестиции за проекти за ВЕИ;
· липса на достатъчно познания на местно ниво за използването на ВЕИ технологии;
· липса на достатъчен брой специалисти в общинската администрация.

При разработването на настоящата дългосрочна общинска програма са отчетени възможностите на общината и произтичащите от тях мерки и насоки, имащи отношение към оползотворяването на енергия от възобновяеми източници. Основната линия, която се следва, е съчетаване на мерки за повишаване на енергийна ефективност с производството и потреблението на енергията от възобновяеми източници. 

[bookmark: _Toc86762652]Таблица 10 Възможности за използването на ВЕИ
	ВЕИ
	Първоначална трансформация
	Продукт на пазара за крайно енергийно потребление

	Биомаса
	Директно, без преработване
	· Дървесина
· Битови отпадъци
· Селскостопански отпадъци
· други

	
	Преработване
	· Брикети
· Пелети
· други

	
	Преобразуване в биогорива
	· Електроенергия
· Топлинна енергия

	Водна енергия
	Преобразуване (ВЕЦ)
	· Електроенергия

	Енергия на вятъра
	Преобразуване (Вятърни генератори)
	· Електроенергия

	Слънчева енергия
	Преобразуване
	· Топлинна енергия
· Електроенергия

	Геотермална енергия
	Без преобразуване
	· Топлинна енергия

	
	Преобразуване
	· Електроенергия



Община Златоград разполага с потенциал от ВЕИ, основно с геотермална енергия и по малко със слънчева енергия и биомаса, но техните стойности ще нарастват в бъдеще с развитие на технологиите. За това той трябва да се развива и използва разумно.

Дългосрочната общинска програма за насърчаване използването на енергия от възобновяеми източници и биогорива в Община Златоград 2021-2030 г. е в пряка връзка със Плана за интегрирано развитие на Община Златоград 2021 - 2027 г. 

6. [bookmark: _Toc86762627]Определяне на потенциала и възможностите за използване по видове ресурси

6.1. [bookmark: _Toc86762628] Слънчева енергия

Една от най-добре разработените и с доказан потенциал и в бъдеще е слънчевата енергия. Теоретичният потенциал на слънчевата енергия се дефинира като средното количество слънчева топлинна енергия, падаща за една година върху един квадратен метър хоризонтална земна повърхност и се изразява в kWh/m2. При географски ширини 40°- 60° върху земната повърхност за един час пада максимално 0,8-0,9 kW/m2 и до 1 kW/m2 за райони, близки до екватора. Ако се използва само 0,1% от повърхността на Земята при КПД 5% може да се получи 40 пъти повече енергия, от произвежданата в момента. 

Достъпният потенциал на слънчевата енергия се определя след отчитането на редица основни фактори: 
· неравномерно разпределение на енергийните ресурси на слънчевата енергия през отделните сезони на годината;  
· физикогеографски особености на територията; 
· ограничения при строителството и експлоатацията на слънчевите системи в специфични територии, като природни резервати, военни обекти и др.

Слънчевите технологии изискват сравнително високи инвестиции, което се дължи на ниските коефициенти на натоварване, както и на необходимостта от големи колекторни площи. Технологичните възможности за оползотворяването на слънчевата енергия в общината не са за пренебрегване. Слънчевото отопление е конкурентно в сравнение с нагряването на вода чрез електричество. Енергийното потребление в бита и услугите може да бъде значително намалено чрез разширено използване на ВЕИ, предимно слънчева енергия, както във възстановени (ремонтирани), така и в новопостроени сгради. Слънчеви термични системи за топла вода на обществени/общински обекти – детски градини, социални домове, както и стопански обекти - системи за сушене на дървен материал и селскостопански продукти, могат да намерят голямо приложение в програмите за използването на ВЕИ. 

Фигура 6 Карта на слънчевата радиация в България по региони
[image: Картина, която съдържа карта

Описанието е генерирано автоматично]
   Източник: Агенция по енергийна ефективност

Най-достъпни и икономически ефективни са технологиите за преобразуване на слънчевата енергия в топлина, включващи т.н. слънчеви колектори. Предимствата на слънчевите термични инсталации се заключават в следното: произвежда се екологична топлинна енергия; икономисват конвенционални горива и енергии; могат да се използват в райони, в които доставките на енергии и горива са затруднени.

Слаб е интересът към инвестиции в този тип енергийни обекти, въпреки че потенциалът на общината е висок и произтича от това, че територията на Златоград попада в район с добри показатели на слънчева радиация и подходящи атмосферни условия, увеличаващи рентабилността на фотоволтаични централи. 
 
6.2. [bookmark: _Toc86762629] Вятърна енергия

Вятърната енергетика към момента има незначителен принос в брутното производство на електроенергия в страната, но в последните години е налице бързо въвеждане на мощности за производство на електроенергия от вятърни централи. Вятърната енергетика в България в последните години се развива експоненциално. 
Критериите, на базата на които се прави обобщена оценка на енергийния потенциал на вятъра, са неговата посока и средногодишната му скорост. На тази база е извършено райониране на страната по ветрови потенциал, като на територията на България са обособени три зони с различен ветрови потенциал, но само две от зоните представляват интерес за индустриално преобразуване на вятърната енергия в електроенергия: 5-7 m/s и >7 m/s. Тези зони са с обща площ около 1 430 km2, където средногодишната скорост на вятъра е около и над 6 m/s. Тази стойност е границата за икономическа целесъобразност на проектите за вятърна енергия.  

Фигура 7 Карта на ветровия потенциал в България

Територията на Община Златоград попада в зона, която е с много нисък ветроенергиен потенциал. Почти цялата територия на общината попада в зоната на технологично неизползваемия към момента вятърен потенциал със средна годишна скорост под 4 м/сек. За техническо използване трябва да се направят измервания на конкретното място. От друга страна с развитие на технологиите става възможно използване на вятър с по-ниска скорост. Като цяло, ветроенергийният потенциал на България не е голям. За общината- попада в зона, където не е най-удачно разработването на подобни проекти в България. Достъпният енергиен потенциал на вятърната енергия се определя след отчитането на следните основни фактори: силно затрудненото построяване и експлоатация на ветрови съоръжения в урбанизираните територии, резервати, военни бази и др. специфични територии; неравномерното разпределение на енергийния ресурс на вятъра през отделните сезони на годината; физикогеографските особености на територията на страната; техническите изисквания за инсталиране на ветрогенераторни мощности. Основен недостатък е също пиковото производство на енергия от вятърни генератори около 4 часа сутринта, когато консумацията е най- малка. Изграждането на ветро парк от общината за собствено ползване не би била целесъобразна инвестиция, но при евентуален инвеститорски интерес, общината би съдействала в издаването на нужните разрешителни за изграждане на съоръжението.

6.3. [bookmark: _Toc86762630] Водна енергия

Енергийният потенциал на водния ресурс в страната се използва за производство на електроенергия от ВЕЦ и е силно зависим от сезонните и климатични условия. ВЕЦ активно участват при покриване на върхови товари, като в дни с максимално натоварване на системата използваната мощност от ВЕЦ достига 1 700 -1 800 MW. В България хидроенергийният потенциал е над 26 500 GWh (~2 280 ktoe) годишно. Съществуват възможности за изграждане на нови хидроенергийни мощности с общо годишно производство около 10 000 GWh (~860 ktoe). Достъпният енергиен потенциал на водните ресурси в страната е 15 056 GWh (~1 290 ktoe) годишно.  
На територията на общината под стената на язовир „Златоград” е изградена малка ВЕЦ с частен инвеститор. Инсталираната мощност е 400 kW. 

6.4. [bookmark: _Toc86762631] Геотермална енергия

Използването на геотермална енергия, от енергетична гледна точка,  намира приложение в две основни области – производство на електричество и за неелектрически цели. Основен източник и в двете сфери е хидрогеотермалната енергия извличана от земните недра. Термалните води, носители на геотермална енергия, достигат до земната повърхност, чрез естествено разтоварване (извори) и чрез сондажи.
Наличният в страната потенциал позволява използването на тези два ресурса предимно за неелектрически цели – производство на топлинна енергия. В момента в България геотермалната енергия, получавана от водните ресурси, основно се използва в системата на специализираните здравни заведения за рехабилитация, профилактика и отдих – физико – химичните свойства на водата, за нуждите на битовото горещо водоснабдяване в болници, хотели и санаториуми и за нуждите на отоплителните системи, както на гореизброените консуматори, така и в училища, сгради общинска и държавна собственост. Приложението на този ресурс в селското стопанство не е широко разпространено в страната, но има значителен енергоспестяващ ефект.

Едно от неоползотворените богатства на общината е геотермалното находище в землището на с. Ерма река. То е с най-голям дебит и съответен потенциал. Находището в землището на с. Ерма река е открито по време на проучването на оловно - цинковите руди в района на с. Ерма река и с. Аламовци - Община Златоград. За изясняването на тази аномалия са прокарани 60 дълбоки структурни сондажа с дължина около 1500 m. В резултат на изследването е установен дебел мраморен хоризонт в района на реките Ерма и Малка на площ от около 30 km2 от кота +360 m до кота -2000 m. В горнището на мраморния хоризонт е установена кварц кавернозна зона с променлива дебелина от 1,4 m-52 m, където са акумулирани геотермалните води. Някои сондажи установяват каверни с неуточнена дълбочина вероятно 500 до 1250 m, пълни с термоминерална вода с температура от 92°C. Термалната вода в региона има постоянно пиезометрично ниво на кота +485 m. В дълбочина температурите се увеличават като в западната част на аномалията сондаж № 13 е измерена температура от 128°C. На територията на България, геотермалната вода няма самоизлив на земната повърхност, докато на територията на съседна Гърция, геотермалната вода дренира на кота +430 m в долината на река Елидже, с температура до 53°C. Термо-минералната система Ерма река - Елидже е трансгранична геотермална система. Геотермалната вода в региона на Златоград е общинска собственост и не е включена в списъка на находищата на минералните води - изключителна държавна собственост по силата на Приложение 2, чл. 14, т. 2 от Закона за водите. 


Фигура 8 Геотермална енергия в България

Общата минерализация на водата е 1,377 гр./л. Характеризира се като хипертермална, минерализирана, карбонатно-сулфатна натриево-калциева, флуорна и силициева, съдържаща въглероден диоксид, без сантирано-химични и микробиологични признаци за замърсяване. 
Комплексното оползотворяване на минералните и геотермалните води - за производство на енергия  и за лечебен туризъм е най-значимата възможност за развитие на община Златоград. Дългогодишните усилия на общинското ръководство за осигуряване на средства за реализация на мащабния стратегически за Златоград проект, довели до реализиране на първата част от дейностите – изграждане на водовземно съоръжение (сондаж) и конструкция на надземната част на геотермалния водоизточник в село Ерма река продължават и в настоящия планов период. Важността на изпълнението на дейностите по оползотворяване на геотермалните води силно се откроява и при проведеното проучване сред местното население. Реализацията на тази важна инвестиция за общината ще има комплексни социални, икономически и екологични ползи. 
Най-значителните възможности за ускорено икономическо развитие на Община Златоград е оползотворяването и развитието на геотермалния потенциал: 
· Топлофициране и горещо битово водоснабдяване на обществени и частни сгради; 
· Използването на геотермалната вода като алтернативен източник на енергия; 
· Развитие на производство, свързано с бутилиране на минералната вода за питейни
нужди; 
· Развитие на геотермално промишлено рибовъдство; 
· Развитие на алтернативни форми на земеделие, включващи оранжерийно производство; 
· Развитие на балнеологията, лечебния и спа туризъм – водните ресурсите от находището в Ерма река са с лечебно-профилактични свойства при стомашно чревни, жлъчно-чернодробни, бъбречно урологични, метаболитни и др. заболявания;
· Използване на геотермалната енергия за производство на електрическа енергия, като след обследване от специалисти може да се предоставят и допълнителни технически параметри.

България разполага със значителен потенциал за използване на минералната вода на първо място за питейно-битови цели, лечение, СПА, отдих, спорт, отопление и др., но към момента само 15 % от наличните ресурси са оползотворени. Изключително малко са високотемпературните находища от над 60-70°С и то с потенциал да бъдат използвани за геотермална енергия, каквото е находището в с. Ерма река, открито през 1965 г. в землището на с. Ерма река, намиращо се на около 14 км от гр. Златоград, чийто ресурси отговарят на двата критерия - минерални и геотермални води. При избора, дали минералната вода да се ползва за туризъм или за производство на енергия, водещ критерий е качеството на минералната вода съгласно балнеологичните оценки на Министерство на здравеопазването. Балнеологичната оценка на сондаж „Ерма река“ доказва нейните лечебно-профилактични свойства, отговарящи на изискванията на Наредба 14 за курортните ресурси, курортните местности и курортите.  
Златоград е едно от населените места в страната с най-големи перспективи за използване на геотермалната енергия. Минералната вода може да превърне Златоград във водеща СПА дестинация, което означава целогодишни възможности за туризъм.  

6.5. [bookmark: _Toc86762632] Енергия от биомаса

Нарастването на потреблението на биомаса, особено на дървесина за енергийни цели, е световна тенденция. Биомасата е ресурс, чието по-широко използване позволява намаляване на зависимостта от внос на енергийни ресурси, допринася за сигурността на енергийните доставки и оказва сравнително по-малко въздействие върху околната среда, в сравнение с конвенционалните горива. Именно тези предимства са причина за мащабното й използване в страните от Европейския съюз. България, Усвояването на потенциала от биомаса в страната зависи от наличието на следните основни фактори:
· Използване на ефективни технологии за директно изгаряне на биомаса;
· Въвеждане на технологии за производство на енергия; 
· Наличие на инфраструктура, позволяваща използването на различните видове биомаса; 
· Развитие на пазара на биомаса в страната

Основният вид енергиен източник, който се използва в Община Златоград е биомаса – дърва за горене и въглища, както в обществения сектор, така и сред населението. Докато в обществения сектор потреблението на дърва за горене e несъществено, то потреблението им сред населението се увеличава. Основен проблем тук е множеството нискоефективни, физически и морално остарели горивни системи. Липсват термо соларни инсталации в общинския сектор. 
Трудностите в определяне на теоретичния потенциал за използване на енергия от биомаса са свързани с липса на конкретни и пълни проучвания на ниво община. Но имайки предвид, че 80% от територията на общината са горски масиви и че въпреки дърводобива, годишните запаси от дървесина се увеличават, то потенциала за използването на биомасата от дървесина и горски отпадъци е значителен. 

Често срещани проблеми при пълноценното използване на дървесината са: 
· Ниско ниво на техническа обезпеченост на дърводобива; 
· Ниско ниво на квалификация на работниците в дърводобива; 
· Недостатъчна гъстота на горско пътната мрежа в резултат на което извозните разстояния са удължени и това покачва разходите за добив; 
· Липса на системна информация за търсенето и предлагането на дървесина. 
Необходимо е създаване на нормативни, икономически, технологически и организационни условия за оптимално използване на дърво производствения потенциал на горите, при запазване и подобряване на средно образуващите им функции. 
Община Златоград е запозната с възможностите за експлоатация на собствена инсталация за биомаса или доставка на фирмите в отрасъла материал, както и използването на всички възможности на биомасата и при подходяща програма или инвестиционно решение ще използва ресурса и възможностите в това направление. 

За изграждането на геотермална отоплителна система в град Златоград е налице одобрен работен проект и издадени разрешения за строеж по подобекти. Инвестиционният проект включва изпълнението на специфични по своя характер четири подобекта:
· Подобект 1 „Водовземно съоръжение и конструкция на надземната част на геотермален водоизточник”; 
· Подобект 2 „Външен топлопровод от водовземно съоръжение с. Ерма река до Геотермалната централа в гр. Златоград с дължина 13.5 км”; 
· Подобект 3 „Геотермална централа” – доизграждане и оборудване;
· Подобект 4 „Градска топлопреносна мрежа и абонатни станции до 8 обекта с обществено предназначение на територията на град Златоград”.
Съгласно писмено становище на проектантите, инвестиционният проект технологично може да бъде изпълняван по подобекти, като се осигурява финансиране за СМР по подобекти, следвайки тяхната хронология – подобект 1, подобект 2, подобект 3, подобект 4.
До момента Община Златоград реализира със средства от Предприятие за управление на дейностите по околната среда първата част от необходимите дейности за ефективната експлоатация на находището при Ерма река. Продължаването на дейностите по реализация на цялостния проект, включващ още „Външен топлопровод от водовземно съоръжение до геотермалната централа в гр. Златоград”, „Геотермална централа”, „Градска топлопреносна мрежа и абонатни станции до 8 обекта с обществено предназначение на територията на гр. Златоград”.  За оползотворяване на възможностите на геотермалните ресурси за развитие на икономиката се предвижда доразвитие на проекта, вкл. проектиране на разпределителни станции за минералната вода и изграждане на техническа инфраструктура за балнеолечение в Златоград.

6.6.  Полезни изкопаеми

На територията на Община Златоград се намират находища на оловно - цинкова руда. Металното съдържание на добиваната руда е с осреднени стойности 3.60 % олово и 3.85
% цинк. Запасите, които се разработват, се намират в южната част на маданското рудно поле, като експлоатационни работи се провеждат на три участъка - "Мързян", "Гюдюрска" и "Андроу - Шумачевски дол", обособени в един рудник ”Ерма река”. Запасите са от порядъка на 1,5 мил. тона. В дълбочина е установен мраморен хоризонт с дебелина над 800 м. известен като първи мраморен хоризонт. Същият е разломен от известните в района северозападни и запад-северозападни разломи, около които са формирани метасоматични рудни тела с богати оловна цинкови орудявания. В горнището на хоризонта е установена кварц кавернозна зона, която акумулира термо-минерална вода. Метасоматичното орудяване е проучено с дълбоки сондажи от повърхността. За разкриването на първи мраморен хоризонт е прокарана шахта „Метливко”, „Тръбно кабелна” и „Вентилационна” разположена в източната част на Ермореченската геотермална аномалия. На хор.З00 са прокарани водоотливен комплекс и водопонизителни сондажи и се намират в пряка връзка с термалната вода под кота 485 с температура 920С . Оловно-цинковите руди се обогатяват в Обогатителна фабрика ”Ерма река” и се добиват оловни и цинкови концентрати.
Поради ниското съдържание на олово и цинк в рудата се налага обогатяването й, при което металното съдържание се увеличава значително – до около 50% за цинковите концентрати, и до около 70 % за оловните концентрати.
На територията на Община Златоград има залежи от нерудни изкопаеми, използвани в строителството, като гранитогнайси и кварцопорфири, широко разпространени в землището на с. Долен, Община Златоград. Разработването на местните полезни изкопаеми оказва благоприятно въздействие на развитието на местната икономика.

7. [bookmark: _Toc86762633]Избор на мерки заложени в Националния план за действие за енергията от възобновяеми източници (НПДЕВИ)

Изборът на подходящите мерки, дейности и последващи проекти е от особено значение за изпълнение на програмата и ефективността на Община Златоград в сферата на енергийната политика.

7.1. [bookmark: _Toc86762634]Административни мерки 

При изготвяне на дългосрочната програма за използване на енергията от възобновяеми източници и биогорива на територията на общината следва да бъдат заложени и списък от административни мерки, имащи отношение към реализирането на програмата.

Препоръчителни административни мерки за Община Златоград:
· При разработване и/или актуализиране на общите и подробните градоустройствени планове за населените места в общината да се отчитат възможностите за използване на енергия от възобновяеми източници; 
· Да се премахнат, доколкото това е нормативно обосновано, съществуващите и да не допускат приемане на нови административни ограничения пред инициативите за използване на енергия от възобновяеми източници; 
· Общинската администрация да подпомага реализирането на проекти за достъп и потребление на електрическа енергия, топлинна енергия и енергия за охлаждане от възобновяеми източници, потребление на газ от възобновяеми източници, както и за потребление на биогорива и енергия от възобновяеми източници в транспорта; 
· Общинската администрация да подпомага реализирането на проекти на индивидуални системи за използване на електрическа, топлинна енергия и енергия за охлаждане от възобновяеми източници; 
· Изграждане на общински капацитет с кадри, специализирани в сферата на ЕЕ и ВЕИ. 
· Общината да провежда информационни и обучителни кампании сред населението за мерките за подпомагане, ползите и практическите особености на развитието и използването на енергия от възобновяеми източници.

7.2. [bookmark: _Toc86762635]Финансово-технически мерки

7.2.1. Технически мерки
Съгласно методическите указания на АУЕР, Програмата за насърчаване използването на енергия от възобновяеми източници трябва да отразява наличието и възможностите за съчетаване на мерките за оползотворяване на енергията от възобновяеми източници с тези, насочени към повишаване на енергийната ефективност.
Мерките, заложени в настоящата Програма на Община Златоград за оползотворяване на енергията от възобновяеми източници ще се съчетават с мерките, заложени в НПДЕВИ.

Препоръчителни технически мерки за Община Златоград:
· Монтиране на фотоволтаични инсталации за производство на енергия от ВИ върху покривните конструкции на сгради – общинска собственост или сгради със смесен режим на собственост – държавна и общинска.
· Насърчаване на частните инвеститори за производство на енергия чрез използване на биомаса от селското стопанство по сектори - земеделие и животновъдство.
· Внедряване на високоефективно осветление от ВЕИ при изграждане и реконструкция на парково, декоративно и фасадно осветление на територията на общината.
· Намаляване на техническите загуби при преноса и разпределението на електрическа енергия.

7.2.2. Източници и схеми на финансиране 

Подходите на финансиране на общинските програми са: 
Подход „отгоре – надолу”: състои се в анализ на съществуващата законова рамка за формиране на общинския бюджет, както и на тенденциите в нейното развитие. При този подход се извършат следните действия: 
- прогнозиране на общинския бюджет за периода на действие на програмата; 
- преглед на очакванията за промени в националната и общинската данъчна политика и въздействието им върху приходите на общината и проучване на очакванията за извънбюджетни приходи на общината; 
- използване на специализирани източници като: оперативни програми, кредитни линии за енергийна ефективност и възобновяема енергия (ЕБВР), Фонд „Енергийна ефективност и възобновяеми източници”, Национална схема за зелени инвестиции (Национален доверителен фонд), договори с гарантиран резултат (ЕСКО договори или финансиране от трета страна). 
Подход „отдолу – нагоре”: основава се на комплексни оценки на възможностите на общината да осигури индивидуален праг на финансовите си средства (примерно: жител на общината, ученик в училище, пациент в болницата, и т.н.) или публично-частно партньорство. 
Комбинацията на тези два подхода може да доведе до предварителното определяне на финансовата рамка на програмата). 

При определянето на източниците на финансиране за реализиране целите на Общинската дългосрочна програма за насърчаване използването на възобновяеми енергийни източници и биогорива в Община Златоград са взети предвид възможностите за осигуряване на собствени финансови средства от общинския бюджет, привличане на външни ресурси съобразно наличните към момента на планиране финансови инструменти, разработването на нови форми на инвестиционни партньорства, както и предимствата на успешни комбинации от два или повече източника на финансиране за осигуряване на устойчивост на постиганите резултати.

Основни източници на финансиране: 
· Държавни субсидии – републикански бюджет
· Общински бюджет
· Собствени средства на заинтересованите лица
· Договори с гарантиран резултат
· Публично-частно партньорство
· Финансиране по Оперативни програми
· Финансови схеми по Национални и европейски схеми за подпомагане
· Кредити с грантове по специализираните кредитни

Конкретни източници на финансиране: 
· Фонд "Енергийна ефективност и възобновяеми източници
· Национална програма за енергийна ефективност на многофамилни жилищни сгради и План за възстановяване и устойчивост на Република България.
· Програмата за кредитиране на енергийната ефективност в дома;
· Финансов механизъм на Европейското икономическо пространство 2021 – 2027 г.
· Програма „Хоризонт“ 2027;

[bookmark: _Toc86762653]Таблица 11 Списък с планирани проекти за въвеждане на ВЕИ в Община Златоград до 2030 г.
	№
	Проект
	Прогнозна стойност 
	Източник на финансиране

	1
	„Интегрирано използване на термоминералните води, натрупани в геотермалната система Ерма река – Елидже“
	20 000 000
	ПЧП, структурни фондове на ЕС, Национален и общински бюджет, ПВУ, кредитни линии ЕСКО договори;

	2
	Инсталиране в общинските сгради на системи с ВЕИ
	1 500 000
	Национален бюджет, Национални и ОП на ЕС; ПВУ, ЕСКО договори; ПЧП

	3
	Енергоефективни мерки в осветление във всички населени места– внедряване на високоефективно осветление от ВЕИ при изграждане и реконструкция на парково, декоративно и фасадно осветление на територията на общината.
	400 000
	Национален бюджет, Национални и ОП на ЕС

	4
	Насърчаване въвеждането на ВЕИ в частни жилищни сгради на територията на Община Златоград
	250 000
	Частни средства ПВУ и др.програми

	5
	Насърчаване въвеждане на ВЕИ в бизнес сектора 
	100 000
	Общински бюджет/външни източници ПВУ и др.програми

	6
	Привличане на инвеститори чрез ПЧП
	2 500 000
	Частни средства ПВУ и др.програми

	7
	Създаване на база данни и система за отчитане, анализ и контрол на енергопотреблението на територията на общината
	100 000
	Общински бюджет/външни източници

	8
	Провеждане на ежегодни информационни кампании за ползите от използването на ВЕИ  
	100 000
	Общински бюджет/ външни източници

	9
	Обучение на специалисти от Общинската администрация с цел изпълнение на проекти свързани с въвеждането и използването на ВЕИ
	300 000
	Общински бюджет, АУЕР

Наблюдението и контрола на Дългосрочната програма на Община Златоград за насърчаване използването на енергия от възобновяеми източници и биогорива трябва да се осъществява на три нива.

Първо ниво: Осъществява се от общинската администрация по отношение на графика на изпълнение на инвестиционните проекти залегнали в годишните планове. По заповед на Кмета на общината оторизиран представител на общинска администрация изготвя периодични доклади за състоянието на планираните инвестиционни проекти и прави предложения за актуализацията на годишните планове.  

Второ равнище: Осъществява се от Общинския съвет
Общинският съвет, в рамките на своите правомощия, приема решения относно изпълнението на отделните планирани дейности и задачи по ЕЕ.

Трето равнище: Осъществява се от държавата посредством АУЕР 
Нормативно е установено изискването за предоставяне на информация за изпълнението на общинските програми за насърчаване използването на енергия от възобновяеми източници на АУЕР. Отчетите се представят пред Агенцията, в срок определен от ЗЕВИ.

Препоръчва се Годишният доклад да съдържа информация за: 
· Същността на общинската политика за енергийна ефективност и насърчаване използването на ВЕИ и биогорива; 
· Напредъка по изпълнението на целите, приоритетите и мерките на общинската политика за енергийна ефективност и насърчаване използването на ВЕИ и биогорива, въз основа на индикаторите за наблюдение; 
· Възникналите проблеми и предприетите мерки за тяхното решаване; 
· Осъществените мероприятия за осигуряване на информация и публичност на действията по изпълнение на общинската политика за енергийна ефективност и насърчаване използването на ВЕИ и биогорива. 

Съгласно нормативните разпоредби на ЗЕВИ дългосрочните програми за насърчаване използването на енергия от ВЕИ и биогорива се разработват за срок от десет години. 

Кметът на общината е длъжен да: 
· уведомява по подходящ начин обществеността за съдържанието на програмите за ВЕИ, включително чрез публикуването им на интернет страницата на общината; 
· организира изпълнението на програмите по ал. 1 и предоставя на изпълнителния директор на АУЕР, на областния управител и на общинския съвет информация за изпълнението им; 
· организира за територията на общината актуализирането на данните и поддържането на Националната информационна система по чл. 7, ал. 2, т. 6 от ЗЕВИ; 
· отговаря за опростяването и облекчаването на административните процедури относно малки децентрализирани инсталации за производство на енергия от възобновяеми източници и за производство на биогаз от селскостопански материали - твърди и течни торове, както и на други отпадъци от животински и органичен произход, а когато е необходимо - прави предложения пред общинския съвет за опростяването и облекчаването на процедурите; 
· оказва съдействие на компетентните държавни органи за изпълнение на правомощията им по този закон, включително предоставя налична информация и документи, организира набирането и предоставянето на информация и предоставянето на достъп до съществуващи бази данни и до общински имоти за извършване на оценката по чл. 7, ал. 2, т. 4 от ЗЕВИ. 
Постигнатите ефекти от изпълнението на Програмата следва да бъдат изразени, чрез количествено и/ или качествено измерими стойностни показатели /индикатори, посочени в таблицата по-долу. 

[bookmark: _Toc86762654]Таблица 12 Очаквани резултати и индикатори за тяхното измерване
	Проект
	Очаквани резултати
	Индикатор
	Мярка
	Източник на информация

	Изграждане на геотермална отоплителна система на гр. Златоград
	· Изградена геотермална отоплителна система 
· Трайно подобряване качеството на живот в общината и опазване на околната среда
· Стабилизиране на общинската икономика, чрез създаване на нови възможности за развитие на туристически и икономически потенциал в региона
· Повишаване на конкурентоспособността на местния бизнес 
· Осигуряване на допълнителна заетост	
· Намаляване потреблението на енергия
· Намаляване разходите в общинския бюджет
	Количество
спестена
енергия

Количество
спестени емисии на СО²

Икономии в общинския бюджет
	kWh




Тон



Лева
	Технически и работни проекти, издадени разрешения за строеж

Справки за потребявано количество ел. енергия

Годишни отчети за изпълнение на общинския бюджет

	Инсталиране в общинските сгради на системи с ВЕИ 
	· Инсталирани фотоволтаични и/или слънчеви системи върху сградите общинска собственост
· Намаляване потреблението на енергия
· Намаляване негативното влияние върху околната среда
· Намаляване разходите в общинския бюджет

	Обновени сгради общинска собственост

Количество
спестена
енергия

Количество
спестени емисии на СО²

Икономии в общинския бюджет
	Брой



kWh




Тон



Лева
	Технически и работни проекти, издадени разрешения за строеж

Справки за потребявано количество ел. енергия

Годишни отчети за изпълнение на общинския бюджет

	Енергоефективни мерки в уличното осветление във всички населени места
	· Въведено енергоефективно улично осветление в Община Златоград
· Намаляване негативното влияние върху околната среда
· Намаляване потреблението на енергия
· Намаляване разходите в общинския бюджет
· Подобряване сигурността на гражданите през тъмната част от денонощието
	Количество
спестена
енергия;

Количество
спестени емисии на СО²
	
kWh



Тон
	Технически и работни проекти, издадени разрешения за строеж

Справки за потребявано количество ел. енергия

	Насърчаване въвеждане на ВЕИ в частни жилищни сгради на територията на Община Златоград
	· Инсталирани фотоволтаични и/или слънчеви системи върху жилищните сгради
· Намаляване негативното влияние върху околната среда
· Намаляване разходите за електро енергия
· Подобряване условията на живот
	Обновени жилищни сгради 

Количество
спестена
енергия;

Количество
спестени емисии на СО²
	Брой



KWh



Тон
	Технически и работни проекти, издадени разрешения за строеж

Справки за потребявано количество ел. енергия

	Насърчаване въвеждане на ВЕИ в бизнес сектора 
	· Инсталирани фотоволтаични и/или слънчеви системи върху големи покривни и сградни площи на производствени предприятия, складове, търговски и офис сгради;
· Намаляване разходите за електро на енергия
· Подобряване условията на труд
· Намаляване негативното влияние върху околната среда 
· Повишаване конкурентоспособността на бизнеса 
	Обновени производствени сгради

Количество
спестена
енергия

Количество
спестени емисии на СО²
	Брой



kWh




Тон
	Технически и работни проекти



Издадени разрешения за строеж


Справки за потребявано количество ел. енергия

	Привличане на инвеститори чрез ПЧП
	· Инвестиции в енергоспестяващи мерки в общински сгради
· Подобряване качеството на живот в общината
· Увеличен дял на произведената енергия от ВЕИ
	Инвестиции в енергоспестяващи мерки в общински сгради
	Лева
	Събиране на информация от Общинската администрация и инвеститорите 

	Създаване на база данни и система за отчитане, анализ и контрол на енергопотреблението на територията на общината 
	· Създадена база данни и система за отчитане, анализ и контрол на енергопотреблението
· Контрол върху потреблението на енергия
	Създадена база данни и система за отчитане, анализ и контрол на енергопотреблението
	Брой
	Годишни справки от създадената база данни в Община Златоград, включваща информация за енергопотреблението на територията на общината

	Провеждане на ежегодни информационни кампании за ползите от използването на ВЕИ  
	· Подобрена информираност на гражданите и бизнеса по въпроси, свързани с ползите от въвеждане на ВЕИ
	Проведени информационни кампании

Изработени информационни материали

Публикации в медии
	
Брой



Брой


Брой
	Данни от Общинската администрация – снимки, присъствени списъци, копия на информационни материали, копия на публикации в медии

	Обучение на служители от Общинската администрация с цел изпълнение на проекти свързани с въвеждането и използването на ВЕИ
	· Проведени обучения на общински служители за въвеждане на ВЕИ


	Проведени обучения

Обучени общински служители за ВЕИ
	Брой


Брой
	Данни от Общинската администрация - Присъствени списъци, сертификати и други документи за проведени обучения





10. [bookmark: _Toc86762638]Заключение

Изготвянето и изпълнението на дългосрочната програма за насърчаване  използването на енергия от ВЕИ и биогорива на Община Златоград  за периода 2021–2030г. е важен инструмент за прилагане на местно ниво на държавната енергийна и екологична политика.
Програмата за насърчаване използването на енергията от възобновяеми източници на територията на общините трябва да е в пряка връзка с програмата за енергийна ефективност на Община Златоград и Плана за интегрирано развитие на Община Златоград 2021 – 2027 г.

Резултатът от изпълнението на програмите ще доведе до:
· Намаляване на потреблението на енергия от конвенционални горива и енергия на територията на общината
· Повишаване сигурността на енергийните доставки
· Повишаване на трудовата заетост на територията на общината
· Намаляване на вредните емисии в атмосферния въздух
· Повишаване благосъстоянието и намаляването на риска за здравето на населението
· Трайно подобряване на качеството на живот 
· Подобряване информираността на населението и изграждане на общинска информационна система в общината за използването на енергията от ВИ
· Изградени ВЕИ технологии както в публичния сектор, така и в бизнеса
· Конкурентоспособност на местния бизнес
· Създадена допълнителна заетост
· Развитие на туристическия и икономическия потенциал в района

Изпълнението на програмата е свързано с организирането и контрола на дейностите за насърчаване на използването на ВЕИ. Програмата обхваща областите на влияние на общината. 

Програмата има отворен характер и в целия си срок на действие ще се усъвършенства/допълва/променя в зависимост от новопостъпилите данни, обстоятелства, инвестиционни намерения и финансови възможности.


Настоящата програма е разработена на основание чл. 10, ал. 1, ал. 2 от ЗЕВИ и е приета с Решение на Общински съвет  Златоград № З 433 от 28.02.2022 г.









панелни	стоманобетонни	тухлени	други	14	597	2249	491	

Произведена продукция	
2014	2015	2016	2017	2018	2019	9687	7464	5050	6344	4045	13295	Приходи от дейността	
2014	2015	2016	2017	2018	2019	8926	7282	4902	5892	3546	14906	Нетни приходи от продажби	
2014	2015	2016	2017	2018	2019	9306	6344	4723	5873	4019	14575	

